অসমৰ বনাঞ্চলৰ দাতি কাষৰীয়া জনাঞ্চলৰ লোক সমূহৰ এতিয়া বনৰীয়া হাতীৰ সন্ত্ৰাসত উজাগৰে নিশা কটাবলগীয়া হৈছে। বিভিন্ন ঠাইত হাতী-মানুহৰ সংঘাতে তীব্ৰ ৰূপ ধাৰন কৰাৰ ফলত মানুহৰ লগতে বনৰীয়া জীৱ-জন্তুয়েও প্ৰাণ হেৰুৱাবলগীয়া হৈছে। ঠিক সেইদৰে শিৱসাগৰ জিলাৰ জাগাৰাহাবি, শান্তিপুৰ, চেনিমৰা আদি ঠাইত প্ৰকাণ্ড হাতীৰ জাক এটাই অঞ্চলবাসীক সন্ত্ৰাসিত কৰি ৰাখে। অঞ্চলটোৰ দীঘলীহাবি গাওঁৰ ভানু গগৈ আৰু কৃষ্ণ বৰাৰ বাসগৃহ হাতীৰ জাকটোৱে সম্পূৰ্ণকে ভাঙি তচ-নচ কৰি পেলায়। যাৰ ফলত এতিয়া এই পৰিয়াল দুটাৰ অৱস্থা তথৈ নচ।
মন কৰিবলগীয়া যে এই হাতীৰ জাকটোৱে কালি পুৱাতে চেনিমৰা-জাগাৰাহাবি অঞ্চলৰ শস্য পথাৰৰে আহি অঞ্চল বাসীৰ যথেষ্ট ক্ষতি সাধন কৰে। হাতীৰ জাকটো লোকালয়ত প্ৰৱেশ কৰাৰ তিনিদিন পূৰ্বে বুকাবীলৰ ওচৰত এটা হাতীৰ পোৱালীৰ জন্ম হয়। হাতী পোৱালিটোক উদ্ধাৰৰ বাবে এই বৃহৎ হাতীৰ জাকটো প্ৰৱেশ কৰা বুলি স্থানীয় ৰাইজে আশংকা ব্যক্ত কৰিছে। ১৫০ টাৰো অধিক বৃহৎ জাকটো দেখি পথাৰত থকা গৰু, ছাগলী, ম'হ আদি প্ৰাণৰ শংকাত পলায়ন কৰে। যাৰ ফলত এটা ম'হ আৰু গৰুৰ মৃত্যু ঘটে। এইদৰে বৃহৎ হাতীৰ জাকে অঞ্চলত প্ৰৱেশ কৰাৰ ঘটনা এইবাৰেই প্ৰথম বুলি স্থানীয় লোকে আমাৰ সাংবাদিকৰ আগত জানিব দিয়ে। লক্ষ্যণীয় যে হাতীৰ জাকটো খেদি পঠিয়াবলৈ স্থানীয় ৰাইজ তথা বন বিভাগে অশেষ কষ্ট কৰাৰ পিছতো সফল ন'হল।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
